Torsdag og fredag har en flok frivillige travlt med at gøre Danmarks klammeste sted lidt mindre klamt. Efter weekendens blæsevejr har vatpinde, colaflasker og plastikposer i massevis fundet vej til Bøgsted Rende, der ligger i Thy Nationalpark. - Affaldet kommer ude fra havet. Det bliver presset langt op, når vi har en storm som den i weekenden. Og når vandet trækker sig tilbage bliver affaldet liggende sammen med halm og tang, forklarer Jens Wilhelm Jørgensen, der er medejer af Strandet som arrangerer indsamlingen af skrald. Den lille rende Nr. Vorupør og Klitmøller fik den noget lidet flatterende titel 'Danmarks klammeste sted' i 2015, hvor TV 2 og Danmarks Naturforening kårede området. Selvom Bøgsted Rende kan 'bryste' sig af kåringen, så forklarer Jens Wilhelm Jørgensen, at problemet med havaffald langt fra er unikt for renden i Thy: - Vi skal være mere opmærksomme på, hvordan vi skiller os af med vores affald. Vi er alt for dårlige til at håndtere vores affald, så det ender de forkerte steder. Siden selskabets start i 2018 har den og de frivillige 12 tons plastik fra Vestkysten. - Vi skal være mere opmærksomme på, hvordan vi skiller os af med vores affald. Vi er alt for dårlige til at håndtere vores affald, så det ender de forkerte steder. - Vi ser konsekvenserne af vores menneskelige adfærd, siger Jens Wilhelm Jørgensen. Fredag formiddag samles de frivillige igen for at fjerne affald fra Bøgsted Rende.

Referat:
Stormen Malik har sendt en stribe plastik og andet affald ind i renden i nationalparken.